**Ministru kabineta rīkojuma projekta „Grozījumi darbības programmas „Infrastruktūra un pakalpojumi” papildinājumā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Grozījumi darbības programmas „Infrastruktūra un pakalpojumi” papildinājumā (turpmāk – DPP) ir izstrādāti saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka vadošā iestāde sadarbībā ar Eiropas Savienības fondu vadībā iesaistītajām institūcijām izstrādā un iesniedz apstiprināšanai Ministru kabinetā darbības programmas papildinājumu, bet attiecīgā atbildīgā iestāde darbības programmas papildinājuma grozījumus.  Grozījumi DPP ir izstrādāti, ievērojot Eiropas Savienības struktūrfondu un Kohēzijas fonda vadības likuma 13.panta prasību, kas nosaka, ka viens no atbildīgās iestādes pienākumiem: atbilstoši plānošanas dokumentiem nodrošināt attiecīgās Eiropas Savienības fondu aktivitātes un Eiropas Savienības fondu projektu īstenošanu, uzraudzību un kontroli, analizēt problēmas Eiropas Savienības fondu aktivitāšu un projektu īstenošanā un iesniegt vadošajai iestādei un uzraudzības komitejai priekšlikumus par Eiropas Savienības fondu aktivitāšu un projektu īstenošanas uzlabošanu. |
| 2. | Pašreizējā situācija un problēmas | Ar 2011.gada 5.jūlija Ministru kabineta (turpmāk – MK) rīkojumu Nr.295 „Grozījumi darbības programmas „Infrastruktūra un pakalpojumi” papildinājumā”” tehniska iemesla dēļ darbības programmas „Infrastruktūra un pakalpojumi” 3.1.4.3.aktivitātei „Pirmsskolas izglītības iestāžu infrastruktūras attīstība nacionālas un reģionālas nozīmes attīstības centros” (turpmāk – 3.1.4.3. aktivitāte) netika nodrošināts nepieciešamais Eiropas Reģionālās attīstības fonda (turpmāk – ERAF) finansējuma kvotas apmērs Rīgas plānošanas reģiona projektam.  Rezultātā tabulā „Plānošanas reģionu kvotas” ir neprecīzi norādīts kopējais ERAF finansējuma kvotas apmērs, savukārt, tabulā „Finanšu plāns” ir neprecīzi norādīts 3.1.4.3.aktivitātes ERAF finansējums, nacionālais publiskais finansējums, publiskais finansējums un kopējā summa.  Tehniskais iemesls ir radies, sagatavojot grozījumus DPP, matemātiskas kļūdas dēļ pie Rīgas plānošanas reģiona ERAF finansējuma kvotas nepieskaitot sākotnēji paredzēto (apstiprināto) ERAF finansējuma summu Jūrmalas pilsētas pašvaldības projektam. Vienošanos par Jūrmalas pilsētas pašvaldības projekta īstenošanu sadarbības iestāde ir noslēgusi 2011.gada 12.maijā Nr.3DP/3.1.4.3.0/11/IPIA/VRAA/001/042.  Jūrmalas pilsētas pašvaldības projekta īstenošanai nav nepieciešams papildu ERAF finansējums jau apstiprinātajam ERAF finansējumam. Finansējums ir nepieciešams 3.1.4.3.aktivitātes ietvaros uzaicināto pašvaldību projektu īstenošanai.  Darbības programmas „Infrastruktūra un pakalpojumi” 3.1.4.pasākumā „Nodarbinātības un sociālo pakalpojumu infrastruktūra” ir ietverta Vides aizsardzības un reģionālās attīstības ministrijas pārziņā esošā 3.1.4.3.aktivitāte un 3.1.4.4.aktivitāte „Atbalsts alternatīvās aprūpes pakalpojumu pieejamības attīstībai” (turpmāk – 3.1.4.4.aktivitāte). Abas aktivitātes ir vērstas uz vienlīdzīgu nodarbinātības iespēju veicināšanu, kuras tiek finansētas no viena Eiropas Savienības finanšu instrumenta – ERAF.  Sadarbības iestāde 3.1.4.4.aktivitātes pirmās un otrās atlases kārtas ietvaros ir pabeigusi iesniegto projektu iesniegumu vērtēšanu, sadarbības iestādes vadītājs ir pieņēmis lēmumus par projektu iesniegumiem, kā arī ir noslēgtas visas vienošanās par projektu īstenošanu. Uz 2011.gada 30.septembri noslēgto vienošanos par projektu īstenošanu ERAF finansējums sastāda 94,5 procentus no 3.1.4.4. aktivitātei kopējā pieejamā ERAF finansējuma. 3.1.4.4. aktivitātē netiek plānots izsludināt jaunas projektu iesniegumu atlases kārtas un 3.1.4.4. aktivitātes projektu īstenošanai ERAF finansējuma apjoms ir pietiekams plānošanas reģionu ERAF finansējuma kvotu ietvaros.  3.1.4.4.aktivitātes ietvaros noslēgto vienošanos par projektu īstenošanu grozījumu rezultātā Latgales plānošanas reģionam izmaksu ekonomijas pamatā ir atbrīvojies ERAF finansējums 127 707 EUR apmērā, no kura finansējumu 70 409 EUR apmērā ir iespējams pārdalīt 3.1.4.3.aktivitātes ietvaros uzaicināto divu pašvaldību projektu īstenošanas nodrošināšanai. Atlikusī ERAF finansējuma daļa 3.1.4.4.aktivitātes ietvaros netiks novirzīta papildus darbību veikšanai un tiks izmantota, veicot pārdales uz citām ES fondu aktivitātēm. Veicot ERAF finansējuma pārdali no 3.1.4.4.aktivitātes uz 3.1.4.3.aktivitāti tiks nodrošināts ERAF finansējums uzaicināto divu pašvaldību projektu īstenošanai 3.1.4.3.aktivitātes ietvaros. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | MK rīkojuma projekts paredz veikt grozījumus DPP 3.1.4.pasākuma „Nodarbinātības un sociālo pakalpojumu infrastruktūra” tabulās „Plānošanas reģionu kvotas” un tabulā„Finanšu plāns”, veicot finansējuma pārdali 70 409 EUR apmērā no DPP 3.1.4.4.aktivitātes uz 3.1.4.3.aktivitāti, nodrošinot nepieciešamo ERAF finansējuma kvotu Rīgas plānošanas reģionam, vienlaikus samazinot 3.1.4.4.aktivitātes Latgales plānošanas reģiona ERAF finansējuma kvotu. Kopējā ERAF finansējuma summa 3.1.4.4.aktivitātei tiek samazināta par 70 409 EUR, savukārt, kopējā ERAF finansējuma summa 3.1.4.3.aktivitātei tiek palielināta par 70 409 EUR. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav attiecināms. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt attiecīgus grozījumus MK 2008.gada 22.jūlija noteikumos Nr.584 „Noteikumi par darbības programmas „Infrastruktūra un pakalpojumi” papildinājuma 3.1.4.3.aktivitāti „Pirmsskolas izglītības iestāžu infrastruktūras attīstība nacionālas un reģionālas nozīmes attīstības centros”” un MK 2008.gada 15.septembra noteikumos Nr.751 „Noteikumi par darbības programmas „Infrastruktūra un pakalpojumi” papildinājuma 3.1.4.4.aktivitāti „Atbalsts alternatīvās aprūpes pakalpojumu pieejamības attīstībai”” (turpmāk – MK noteikumi). |
| 2. | Cita informācija | Rīkojuma projekts var tikt virzīts izskatīšanai Ministru kabineta sēdē pirms vai vienlaicīgi ar attiecīgajiem grozījumiem MK noteikumos. |

*Anotācijas II., III., V., VI. un VII.sadaļa – projekts šīs jomas neskar.*

Vides aizsardzības un reģionālās attīstības ministrs E.Sprūdžs

Vīza:

Vides aizsardzības un reģionālās

attīstības ministrijas valsts sekretārs G.Puķītis

17.11.11. 16:00

760

M.Kamoliņa, 66016717

[Maija.Kamolina@varam.gov.lv](mailto:Maija.Kamolina@varam.gov.lv)